fi fi fi fi fi fi fi fi fi fi fi fi fi fi fi de fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi en fi fi fi fi fi fi fi fi fi fi fi sk fi fi fi fi fi fi fi fi fi fi fi fi fi fi fi fi lv fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi en en fi fi fi fi fi fi en fi eo cs fi cs fi fi fi fi fi fi fi fi en fi fi fi fi fi fi fi fi fi fi fi fi lv fi fi fi fi fi fi en fi fi en fi fi fi fi fi fi
Keväällä kerroin kuminan perustamisesta seoskasvustona syysvehnän ja herneen kanssa.
5.5. kylvetty kuminakasvusto tekee syysviljan alla jo toista kasvulehteä. Rikkatilanne ennen kaikkea saunankukan osalta on hallinnassa. Rikkaruiskutusta olisi pitänyt malttaa odottaa vielä muutama päivä myöhemmäksi (6 päivää väliä kylvöstä) , mutta silloin ei sää ja hermot sallineet.
Kuminan kylvön jälkeen oli noin kolmen viikon poutajakso. Runsaat sateet idättivät nyt 2.6. kylvetyn kuminan. Rikkatilanne hiukan jännittää, koska jotain tuonne taimettuu, tehokkaaksi tietämästäni kolmoisseoksesta huolimatta. Ei kai vain mataraa... Ruiskutin herneen rikat vasta 19 päivän kuluttua kuminan kylvöstä.
Kuminalla on nyt jonkin aikaa runsaati valoa kehittyäkseen melko harvaksi kylvetyn hernekasvuston katveessa.
Lähettänyt Unknown klo 0.14 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: basagran, fenix, herne, kumina, senkor
Tunnisteet: Annaleena Ylhäinen, KM. Käytännön Maamies, Neuvo 2020, Tiina Malm
Viime viikon torstaista lähtien on tullut opiskeltua syysrapsiasiaa (ja hiukan muutakin) oikeen isommalla kädellä. Ensin to ja pe Ruotsissa Norrköppingin seudulla, sitten maanantaina Vampulan rapsigurun tilaisuudessa ja vielä tiistaina tuli tehtyä Särkisalo-Perniö suunnalla ekskursio.
Uusia ideoita ja tietoa karttui taas kasapäin.
Jos pohdit syysrapsin viljelyä ja haluat lisää tietoa ja ohjeita, ota rohkeasti minuun yhteyttä, niin neuvotellaan sopiva "infopaketti". Palvelun hinta ei ainakaan ole esteenä.
Torstain vietimme Albin Gunnarssonin (kuvassa) tilalla. Avena oli järjestänyt mainion opintomatkan. Gunnarsson on Svensk Rapsin öljykasviasiantuntija.
Kasvinsuojelusta ja muusta viljelytekniikasta tuli uutta tieto runsaasti. Paikalla oli useammankin yrityksen edustajia kertomassa rapsin viljelyyn littyvistä tuotteistaan. Lajikkeiden demokaistoja oli myös tarjolla monia.
Perjantaina oli ohjelmassa Väderstadin tehdaskierros työnäytöksineen.
Toinen kohteemme perjantaina oli maatila Hagbyberga Säteri. Siellä tutkailimme mm. Heva -jankkurikylvintä ja sillä kylvettyä uskomattoman tiheää ja vahvaa rapsikasvustoa.
Koska kylvöaikaa on hyvin rajallisesti ja pinta-alat suuria osa viljelijöistä on siirtynyt Ruotsissa jankkurikylvöön, samalla pystytään parantamaan maan rakennetta. Suomeenkin on ostettu muutamia koneita.
Tästä kuvasarjasta näkyy miten kasvusto "sulkeutuu" vasta kukinnan aikaan. Riviäli on 54 cm.
Samaa kasvustoa lähempää eli Hevalla kylvettyä 06:ta.
Kasvustot oli komeita Ruotsissa, mutta kyllä Suomessakin osataan!
Vampulassa Kouvolla oli tarjolla viljalti eri lajikkeita, myös pari populaatioversiota. Ne näyttävätkin olevan aikaisempia ja pidempiä kuin hybridit.
Kotimatkalla kävin neuvontakäynnillä ihastelemassa Parikan Markun täydellistä rapsikasvustoa.
Lohkot on tasauslanattu viime kesänä ennen kylvöä. (kts. kuva ja linkki alempaa) Näille rapseille ei ole tehty muita ruiskutuksia kuin rikkatorjunta syksyllä. Tätä kasvustoa kannattaa käydä katsomassa! Lohko on maantien varrella os. Paattistentie 249, Vahto.
Tiistai vierähtikin sitten Salon eteläosissa. Ensin oli ohjelmassa Särkisalon mms:n järjestämä syysrapstilaisuus Juha Wikströmin Taamarlan tilalla. Sitten kävin katsomassa Parikan suorittamaa tasauslanausta ja vielä ehdin syysohrakasvuton tarkkailuunkin.
Taamarlasta löytyy Suomessa melko harvinainen rapsinpuintiin tarkoitettu Zürn -jatkopöytä, jossa on pystyterät molemmin puolin. Zürnin tuotteita tuo ja myy Suomessa Vihdin Kone. Oikean puolen pystyterä on erittäin suositeltava varuste syysrapsin puinnissa.
Pellon muotoilua GPS-ohjatulla lanalla.
Matros syysohra kukki Perniössä 16.6. Mukavan aikaista...
Lähettänyt Unknown klo 11.57 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: adiana, albin gunnarsson, avena, hagbyberga säteri, heva sub-tiller, mara, markku parikka, matros, syysohra, taamarla, vihdin kone, viljelyneuvonta, Väderstad, zürn
sunnuntai 14. kesäkuuta 2015
Kukkia ja mehiläisiä edelleen
Syysrapsieni kukinta jatkuu edelleen hohtavan keltaisena, samoin kuin niiden pituuskasvu. Nyt Vectrakasvuston pisimmät yksilöt yltävät hämmentävään 210 cm pituuteen!! Erityisen positiivista tässä on että pisimmät yksilöt ovat kohdassa jossa kevätvilja jää joka kevät polven korkuiseksi. Syysrapsin yksi monista hyvistä puolista onkin, että hyvään satoon on mahdollisuudet myös lohkoilta joissa kevätviljan sato jää heikoksi.
Puolikääpiöt ovat tällä hetkellä noin puoli metriä lyhyempiä kuin Vectra.
Mehiläisiä ja kimalaisia on pelloissa niin paljon ettei sekaan meinaa uskaltaa mennä.
Lähettänyt Unknown klo 8.36 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
keskiviikko 10. kesäkuuta 2015
"Hyviä" uutisia ja ihmettelyä
Lainaus Avenan uutiskirjeestä 10.6. 2015
"Yöpakkaset ovat vahingoittaneet rapseja Kanadassa. Toukokuun lopulla tärkeimmillä tuotantoalueilla lämpötila kävi jopa -7 Celsiusasteessa ja vahingoitti taimella olevia rapsikasvustoja. Uusintakylvöt ovat tarpeen pahiten kärsineillä lohkoilla. Uutinen saikin kanadalaisen ja eurooppalaisen rapsin futuurinoteeraukset nousuun. Hintoja on nostanut myös erityisesti soijaöljyn pörssihinnan voimakas vahvistuminen, mikä sai alkunsa USA:n ympäristöviranomaisen uudesta ehdotuksesta uusiutuvien polttoaineiden käyttövelvoitteiksi. Toteutuessaan tämä tarkoittaisi soijaöljyn energiakäytön lisäämistä Yhdysvalloissa. Soijapavun hinta on kuitenkin ollut laskussa hyvien satoennusteiden ansiosta. Etenkin Etelä-Amerikan hyvin sujuneen sadonkorjuun ja määrältään runsaan soijasadon sekä USA:n jäljessä laahaavan viennin takia on liian aikaista arvioida, mihin suuntaan hinnat kääntyvät pohjoisen pallonpuoliskon korjuukauden lähestyessä.
USA:ssa heikentynyt dollari on osaltaan vaikuttanut suotuisasti viljojen ja öljykasvien pörssihintoihin. Eläkerahastot ovat samalla jatkaneet lyhyiden positioidensa pienentämistä, mikä on tukenut hintojen nousua."
Näin viljojen/rapsin hinnat muodostuvat maailmalla.  Meillä "mekanismia" ei tunnu olevan ja leipävehnän syksyn hinnoissa ei ole vieläkään minkäänlaista nousun merkkiä. Ei siis siitäkään huolimatta että kylvöala jää päätuotantoalueilla ennätyksellisen myöhäisen kevään takia merkittävästi suunniteltua pienemmäksi. Laatutappioiden riskit syksyllä ovat merkittävät, viikkoja liian myöhään tehtyjen kylvöjen takia. Lisäksi vielä lämpötilat eivät tunnu nousevan ja alkukehityksessä ei ole näköpiirissä mitään pyrähdystä, joka "ottaisi kiinni" kasvua.
Missä vika, miksi markkina ei toimi? Kuka uskaltaa kommentoida?
Hinnat 8.6. :  http://www.vyr.fi/www/fi/markkinatietoa/kotimaan_hinnat/
Tässä samasta aiheesta aikaisempi tekstini: http://neuvo2020.blogspot.fi/2015/05/leipavehnan-
ps. Huomenna on suuntana Ruotsi ja Svensk Rapsin öljykasviasiantuntijan Albin Gunnarssonin koetila. Siitä ehkä raporttia tuonnenpana...
Lähettänyt Unknown klo 15.25 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: hintamekanismi, myöhäiset kylvöt, svesk raps, viljan huono hinta, vyr
sunnuntai 7. kesäkuuta 2015
Monsuunisateet ja typpi hävinnyt?
Runsaiden sateiden takia on osa aikaisten kylvölannoitusten typestä saattanut siirtyä kasvien ulottumattomiin.
Aikaisten kylvöjen lisätypen tarve kannattaakin tarkistuttaa! Mittaus onnistuu ohralta ja kevätvehnältä lähiviikkoina.
Mittaus suoritetettaan Yaran N-testerillä viljan uusimmasta täysin kehittyneestä lehdestä viljan kasvuasteella 31. Yhteen mittaukseen tarvitaan tulos 30 lehdestä. Katso lisää kasvuasteista.
Tässä linkki aikaisempaan postaukseeni
Ota yhteyttä ja sovitaan mittaamisesta: 0505824645 / O-P
Lähettänyt Unknown klo 14.12 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: denitrifikaatio, haihtuminen, huuhtoutuminen, typpi
lauantai 6. kesäkuuta 2015
Ajonopeus on vain 4 km/t ettei varret katkeile traktorin kohdalta.
Pahkahomeen riski syysrapsilla alkoi olla jatkuvien sateiden seurauksena niin iso että päädyin torjuntaruiskutukseen. Tavanomaisena Lounaan kuivana keväänä ei tautipainetta juurikaan esiinny.
Pituutta puolikääpiöillä oli keskimäärin Mezzon ajovalojen korkeudelle ja joissain kohdin n. 20 cm korkeampaa.
Näin kasvusto taittuu raktorin alle eikä vaurioidu, kunhan ajonopeuden pitää hyvin alhaisena.
Pisimmillään 06:n oli tällaista ruiskutushetkellä.
Lähettänyt Unknown klo 9.50 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: amistar, mirador, pahkahome, ruiskutus, syysrapsi
torstai 4. kesäkuuta 2015
Rapsipäivä ja kuminan kylvö
2.6. oli jälleen "the työpäivä" ja tämän kesän yksi neuvojayrittäjän kohokohdista. Koolle kutsumani Rapsitapahtuma oli menestys ja tyytyväisiä kommentteja on kulkeutunut korviini. Suurkiitokset KAIKILLE mukana olleille! Tapahtuma täytti tarkoituksensa ja uskallan sanoa että hiukan enemmän näemme kauniissa Suomessamme keltaisia peltoja ensi kesäkuussa, kuin nyt.
Tunnelmakuvia tapahtumasta löytyy Toivon Tilan Face-sivuilta. Kommentit ovat tervetulleita ja  kehittämisehdotuksia otetaan ilolla vastaan.
Syysrapsipäivä, Toivon Tila (kuva, Jaana Kuisma)
Tilaisuuden jälkeen laitettiin vielä töpinäksi ja kylvettiin kuminaa herneen "alle" 5 ha alalle. Tarkoitus oli jossain välissä kylvää kumina tavallisella vannaskoneella, mutta herneen nopean kehityksen, säiden "ronklaamisen" yms. seurauksena päädyin kuitenkin alkuperäiseen suunnitelmaani: Jälleen Köckerling paikalle ja siemenet ripeästi peltoon. Kylvömäärä oli 18 kg/ha. Ja vettä tuli päälle saman tien valmiiksi kosteaan maahan 8 mm. Itänee? Normikesänä en tätä uskailtaisi koittaa, mutta nyt vettä piisaa.
Taustalla 25.4.  kylvettyä hernettä.
Vaikka herneen taimet olivat osa jo pinnalla ja suurin osa juuri tulossa pintaan, ei rikkaäes niitä juurikaan katkonut, vaikka hiukan muuta epäilin.
Tässä taimia rikkaäeskylvön "jäljiltä". (Hiukan pyyhin pintamultaa varovasti päältä pois ennen kuvan ottoa.)
Ja tämän kertaisena "loppukevennyksenä" rapsikasvustoa. 170 cm menee rikki jo pisimmissä Vectrayksilöissä!! Kukkaloisto on nyt siinä pisteessä että silmiin sattuu kun kasvustoa katsoo!
170 cm pituista Vectraa 4.6.
Lähettänyt Unknown klo 16.56 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: herne suojakasvina, Kepro, kuminan kylvö, pitkä rapsi, syysrapsipäivä, vectra
Uudemmat tekstit Vanhemmat tekstit Etusivu
Promote Your Page Too
Olen O-P Ruponen Halikosta: isäntä, agrologi, maanviljelijä, yksityinen neuvoja ja uuden oppija.
Tämä blogi toimii mm. "käyntikorttina" ja referenssien esittelijänä maatila- ja maaseutuasiakkailleni suunnattuihin neuvontapalveluhini.
Blogiteksteissäni esittelen mm. omia ja asikkaideni käytäntöjä ja kokeiluja. Pääpaino on syyskylvöisissä kasveissa, mutta monenmoista muihinkin puimurikasveihin liittyvää asiaa löytyy. Koitan lähestyä viljelyä uusista näkökulmista, kriittisin mutta avoimin mielin.
Alla olevassa lainauksessa on kiteytettynä kaikkein tärkein:
"Maatalous on suurin kaikista taidoista, ilman maanviljelystä ei ole kauppiaita, ei runoilijoita eikä filosofeja; vain se, minkä maa tuottaa, on todellista rikkautta." (Fredrik Suuri)
Käytännön maamies vai neuvoja?
Kukkia ja mehiläisiä edelleen
"Hyviä" uutisia ja ihmettelyä
Monsuunisateet ja typpi hävinnyt?
Rapsipäivä ja kuminan kylvö
Teema: Yksinkertainen. Teeman kuvien tekijä: funstickers. Sisällön tarjoaa Blogger.